dh-unibe/image-text_koenigsfelden-charters-post-1500 huggingface dataset:
Wir, Sigmund, von gotes gnadn̄ hertzog ze Òsterreich, ze Steir, ze Kèrndn̄ und ze Krain, graf zu Tirol ꝫcꝭ, bekennē
und tùn kùntdt offenlich mit dem brief, ✳ daz wir angesehen und bedacht haben ✳ sòlhe andacht, lieb und guten willen, ✳ so unsˀ vordnˀ lòblicher
gedèchtnùss ✳ und besunnder von der stam̄e und geburd ✳ wir, unsˀ fùrstlich person, wesen und wirdikait nach schikchung des allmèchtigen
gotes haben ✳ zu dem wirdigen gotshaus des klosters zu Kùnigsfelden, Sant Klarn ordens, im Ergaw gelegen, Costentzˀ bistumbs, gehabt ✳ und daz
mit frèihaitn̄, gnaden und gab ✳ gestifftett, begabt und bestèttet habent, ✳ den wir darin̄ auch begern nachzevolgn̄ und dadurch und ùmb sunder
lieb willen, ✳ damit wir darrzu genaigt sein, ✳ haben wir als regirender erbfùrst disˀ unsˀr lannde ✳ nach anrùeffen ✳ und diemùtigˀ bete ✳ der ersamen, geistlichen, unnsˀr lieben, andechtign̄ Ursulē ✳ von Mulinen, abbtèssin daselbs zu Kùnigsfelden, so si durch ir erber botschafft an uns
getan hat, ✳ voran dem allmèchtigen got zu ern̄ ✳ und darnach umb unnsˀr vordern, unsˀ und unsˀr nachkomen seln̄ hails auch glùkhlichen
stannds willen, derselben abbtessin, irm̄ convent und gotshaus all ir stifftbrief, gnad, freihait, rechte, gùt, gewanhait ✳ und lòblich herkomen, ✳ so von weilnd klarˀ gedèchtnùss Ròmischn̄ kaisern, kùnign̄, fùrstn̄, graven, herschafftn̄, unsˀn vordnˀ und andern zu demselben gotshaus
gegeben sind, ✳ und besunnderlich die gab und inleibung der pharrkirchen Eilfingen mit irˀ zukirchen Bòtzn̄ und andern zugehòrungn̄, ✳ so von
unnsˀm gnèdigen, lieben herrn und vettˀ, dem Ròmischen kaiser, bey zeiten seiner kùngklichn̄ wirden ✳ und als fùrstn̄ des haus Òsterreich dem
benantn̄ gotshaus zugeaygent sind nach lautt seinˀ brief, ✳ miltiklichn̄ bestètt. ✳ und bestètten die auch ✳ wissentlich mit krafft des briefs, ✳ also
daz si der nu hinfùr in allen irn̄ pùnckten und artikeln ✳ vòlliklichen geprauch̄ und geniessn̄ sùllen und mùgen, ✳ in aller masse, ✳ als ob die
von wort zu wort hierin̄ begriffen wèrn, an mènigklichs irrung und intrag. ✳ darauf gebieten wir ✳ den edln und unnsˀn lieben getrewn̄,
allen unnsˀn lanntvògtn̄, vògtn̄, schulthaissn̄, burgermaistnˀ, richtern, ràten und allen andern unnsˀn undertanen, ✳ den disˀ unsˀ brief
gezaigt wirdet, ✳ und wellen ernstlich, ✳ daz si sòlh unsˀ bestèttung stèt halten ✳ und dawider nicht tuͦn, ✳ noch das yemand zetuͦnd gestatten in
dhain weis. das ist unsˀ maynung. des zu urkùnd ✳ haben wir unsˀ insigel an den briefe lassen hennkchen, geben zu Fryburg im
Briskaw an sant Martinstag ✳ nach Cristi geburd im viertzehenhundert und dem achtundfùnftzigissten jare.
d ✳ d ✳ in cons₎.
1458 XI 11 . F. Argau ( Königsfelden )
bestaͤtung unsrˀ fryheitn̄
von unsmˀ gnedign̄ hnˀ hertzog Sigmund̄n ✳ ꝫcꝭ
anno ꝫcꝭ lviij
es ist also
Nͦ. 880 .
458
hertzog Sigmùnds bestaͤttigùng aller fryheit₎
zuͦ Kùngsfeld₎
K
A 40
Mart:
✳
1458 .
Martini
lv